
See artikkel vajab toimetamist. (November 2013) 

Palun aita artiklit toimetada (https://et.wikipedia.Org/w/index. php?title=Krioli_keel 
&action=edit). (Kuidas ja millal see märkus eemaldada?) 

See artikkel ootab keeletoimetamist. 

Kui oskad, siis palun aita artiklit keeleliselt parandada (https://et.wikipedia.Org/w/i 
ndex.php?title=Krioli_keel&action=edit). (Kuidas ja millal see märkus 
eemaldada?) 


Krioli on Austraalia kreoolkeel, mida tänapäeval 
räägitakse Põhjaterritooriumil. Keelel on Austraalias 
piirkonniti erinevaid dialekte. Kuna dialektid on väga 
sarnased, koonduvad need krioli keele alla, mitte ei ole 
iseseisvad keeled. Kuna krioli keelel on oma kindel 
struktuur ja grammatika, on see iseseisev keel. Krioli keelt 
räägib 4200 inimest (2006. aasta seisugajJ 1 ^ 2 ^ 

Ajalugu 


Krioli keel on unikaalne Austraalia kreoolkeel. Aastatel 1824-1866 üritasid eurooplased vallutada 
Austraalia Põhjaterritooriumi, kuid nende katsed olid edutud. Alles aastal 1870 suutsid nad midagi 
saavutada - rajati püsiv asundus Darwinisse. Järgmise 30 aasta jooksul toimus inglise keelt kõnelevate 
rahvaste sissevool. Mõned tulid, et karjakasvatusega tegeleda, teised kullapalaviku pärast. 

Eurooplased, hiinlased ja aborigeenid olid sunnitud omavahel suhtlema, eriti kuna eurooplased asutasid 
külasid ja teisigi väiksemaid asundusi. Kuna nad üksteise keelt ei mõistnud, siis kujunes välja segakeel, mis 
koosnes olulisel määral inglise keelest. Sel ajal oli Põhjaterritooriumi keel siiski vaid segakeel - mitte 
































kellegi emakeel, kasutusel vaid mõningaks suhtluseks - see polnud veel iseseisvaks keeleks kujunenud. 
Kõigil selle keele kõnelejatel oli olemas emakeel, mida räägiti kodus. 

Esimesena sai segakeel põhiliseks räägitavaks keeleks Roperi jõe (nüüd Ngukurr) segunenud (misjonärid ja 
põlisrahvas) ühiskonna seas. Misjonärid tahtsid muidugi, et ametlikult võetaks kasutusele standardne inglise 
keel. Selle tõttu üritasid nad tõrjuda aina laialdasemalt kasutusele võetavat "Roperi segakeelt". Nad olid 
üllatunud, et see neil ei õnnestunud. Noored inimesed said kakskeelseteks, rääkides isekeskis krioli keeles ja 
misjonäridega inglise keeles. Viimaks üritasid ka mitmed misjonärid suhtlemiseks kasutada krioli keelt. 

Alles 1970ndatel hakati tunnistama krioli, kui eraldiseisva keele, olemasolu. Varem peeti krioli keelt ja 
sellele eelnenud segakeeli "naeruväärseks putramiseks", "katkiseks keeleks" ja "ebardkeeleks". Seega ei 
osanud misjonärid arvatagi, et võiks tekkida uus ja toimiv elujõuline keel. Nad keelustasid krioli keele 
kasutamise koolides ja religioonis. 

Hoolimata misjonäride tulututest katsetest tekkis krioli keel, mille areng ja täiustumine jätkus. Praeguseks 
on see mitmetele inimestele emakeeleks 

Krioli piiblitõlge 


Tänapäevalgi on veel inimesi, kes ei tunnista krioli keelt kui "nõuetele vastavat". Kreoolkeeled ei tõuse 
tavaliselt ühiskonna kõrgemate kihtide keeleks. Rahvusi, kes räägivad kreoolkeelt, on tavaliselt palju taga 
kiusatud. Selle tõttu on ka tavaline, et nad tunnevad oma emakeele pärast häbi. 

Piibli tõlkimine krioli keelde on sügavalt muutnud põlisrahva enesetunnetust. Ei ole vahet, millised on 
inimese usulised vaated, piibli tähtsust ja jõulist sümboolset väärtust ei saa salata. Nii tugeva filosoofilise ja 
abstraktse materjali tõlkimine tähendab, et krioli keel ei olnud keel, milles on võimalik ainult lihtsamaid asju 
väljendada, seega mitte nagu kreoolkeeled tavaliselt. 

Krioli keel on tänapäeval täisväärtuslik keel. Üle 20 000 inimese oskab rääkida krioli keelt, umbes pooltele 
neist on krioli keel emakeeleks. Nagu kõikides keeltes, on ka krioli keeles võimalik väljendada kõike, mida 
soovitakse öelda. Elavad keeled muutuvad palju ja üheks selle põhjuseks on tahtmine väljendada uusi 
mõisteid. See, kuidas krioli keel on ajas muutunud ja arenenud näitab veelkord, et krioli keel on 
täisväärtuslik elus keel. Keele arenedes on see muutunud lähedasemaks inglise keelele, kuna inimesed kes 
räägivad krioli keelt räägivad samuti inglise keelt, kas teise või kolmanda keelena J 2 ' 

Dialektid 

1. Roperi jõe piirkond (Ngukurr) 

2. Barunga/Beswick 

3. Ida-Kimberly 

4. Daly jõe piirkond 

5. Turkey jõeharu piirkond 

6. Barkley lavamaa piirkond 

7. Victoria jõe piirkond 

Krioli keelel on erinevaid dialekte, mida ei saa nimetada eraldi keelteks, kuna on krioli keelega liiga 
sarnased. Põhilised erinevused on fonoloogias, sõnavaras ja grammatikas, kuid need pole piisavaid 
drastilised, et muuta dialekt iseseisvaks keeleks 

Fonoloogia 





Enamik sõnavarast on tulnud inglise keelest. Sõnade hääldus pole võetud otse inglise keelest, vaid seda on 
keele arenedes täiendatud mugavuse põhimõttel. Ühel sõnal võib sõltuvalt dialekti asukohast olla mitu 
kirjapilti ja hääldust. Kirjutamiseks kasutatakse ladina tähestikku 


Kaashäälikud 

Hei il istel ja helitutel häälikutel ei ole väga suurt hääldusevahet, samuti ei tee krioli keele kõnelejad enamikul 
frikatiividel eriti vahet. Nagu paljudes aborigeenikeeltes, kasutatakse ka krioli keeles frikatiive 
(hõõrdhäälikud) vähe. Inglise keelele omased frikatiivid asendadakse üldjuhul vastavate sulghäälikutega.^ 

■ painutatud - keel on tagurpidi painutatud vastu suulage 

■ laminaalsed - peatatakse õhuvool terve keelega, surudes see vastu suulage^ 


Täishäälikud 

Krioli keeles kasutatakse ainult 5 vokaali e täishäälikut, mis kõik on pärit inglise keelest. Suurt tähelepanu ei 
pöörata sellele, kas täishäälik on madal või kõrge. Tähtsam on, kas täishäälik on pikk või lühike 



ees 

keskel 

taga 

kõrge 

i 


u n 

keskmine 

e 


0 

madal 


a 



[ 6 ] 

Tüpoloogia 


Lauseehituse vormiks on SVO ehk alus-öeldis-sihitis. Tegusõnade sihilisus märgitakse sufiksiga -im. 
Olevikus toimuva kirjeldamiseks kasutatakse sufikseid -in ja -ing. Väljendamaks lõpetamata tegevust või 
tegevuse kordamist kasutatakse sufiksit -bat või -abat. Sufiks -bat on tavalisem ja seda kasutatakse 
sagedamini näitamaks tegevuse kordust või liikmete paljusust. Ka kõnes kasutatakse seda vormi tihedamini. 
Kasutatakse palju määrsõnu, eriti nimisõnade määratlemiseks. Omadussõnad esinevad tavaliselt sufiksiga - 
wan ja -bala. Krioli keeles on 10 sufiksit, mis kõik pärinevad inglise keelest 

Krioli keeles kasutatakse tavaliselt eessõnu, kuid osastavas ja omastavas käändes ka järelsõnu. Arvsõnad on 
lauses tavaliselt enne nimisõnu. Sõnadel puudub sugu. Asesõnadel on nii ainsuse kui ka mitmuse vorm. 
Mitmuse väljendamiseks kasutatakse inglise keeles kasutusel olevat sufiksit -s. Omadussõnadel märgitakse 





kesk- ja ülivõrret väga selgesõnaliselt. Kasutatakse eessõnu, mille juures omadussõna ei muutu 
(vastupidiselt inglise keelele). Krioli keeles on kaks võimalust väljendamaks eitust: no(mo) ja neva. Mõnes 
kontekstis kasutatakse negatiivseid abitegusõnu - din (ingl: didn’t ) ja kari (ingl: can ’t)J 8 ] 

Tekstinäited 


Dei brabli cruel. - Nad on väga julmad. 

Dei bin gitim im, nunuwan babiwan. - Nad said selle, väikse (linnupoja). 

An nyili garra pokim im na. - Ja ohakas torkab teda (ta astub ohakale peale). 
Oni wanbala running na. - Ainult üks (inimene) jookseb praegu. 

Weya im na? weya im kina? - Kus ta on? Kuhu ta läheb?! 7 ] 


Arvsõnad krioli keeles 


1 

wan/wanbala 

2 

du/tu 

3 

dribala/jurribala/thri/thribala 

4 

boa/fo/fotaim/po 

5 

baib/faib 

6 

s i ks/s i ks bai a/s i kswan 

7 

seben/sebenbala/sebenwan/sebin 

8 

eit 

9 

nain/nainbala/nan 

10 

ten/tenbala 


■ Eri piirkondades räägitakse erinevalt.! 9 ] 

